UDRUGA KAJKAVIANA – DRUŠTVO ZA PRIKUPLJANJE, ČUVANJE I PROMICANJE HRVATSKE KAJKAVSKE BAŠTINE, OIB:59817395104, Golubovečka 42, 49240 Donja Stubica raspisuje

**NATJEČAJ**

za zapošljavanje na određeno vrijeme radi provedbe projekta STUB-KULTURA, broj projekta UP.04.2.1.07.0014, na radnom mjestu:

ORGANIZATOR ZAJEDNICE / VODITELJ PROJEKTA – jedan izvršitelj

**Mjesto rada:** Donja Stubica

**Opis poslova radnog mjesta:**

1. organizira i koordinira rad Odjela za projekte i programe,
2. odgovara za zakonito i pravodobno obavljanje poslova i zadaća iz djelokruga Odjela,
3. rješava najsloženije poslove iz djelokruga Odjela,
4. izrađuje izvješća o radu te prijedloge programa rada odjela za narednu godinu,
5. provodi postupke nabave
6. izrađuje prijedloge pravnih akata (pravilnici, odluke, ugovori, zaključci i dr.) za potrebe Udruge,
7. prati regionalne, nacionalne i programe Europske unije,
8. priprema projektne prijedloge za regionalne, nacionalne i natječaje Europske unije, provodi projekte financirane iz regionalnih, nacionalnih i EU sredstava,
9. koordinira upravljanje svim projektnim aktivnostima, osigurava uspješnu koordinaciju s projektnim partnerima, osigurava uspješno upravljanje lokalnog i međunarodnog tima, izrađuje sve izvještaje, dokumente i brošure,
10. organizira i provodi edukativne radionice, konzultacije za potrebe uspostave i provedbe aktivnosti društvenog centra
11. Prema potrebi sudjeluje u radu stručnih radnih skupina i drugih tijela za izradu propisa strategija, akcijskih planova i drugih akata u skladu s djelokrugom Udruge
12. Odgovoran je za ažuriranje podataka koji proizlaze iz poslovnih procesa u nadležnosti Udruge,
13. Provodi aktivnosti u vezi s oglašavanjem i komunikacijom s javnosti u dijelu koji se odnosi na informiranje o pripremi i provedbi projekata
14. Koordinira i upravlja poslovima uspostavljenog društvenog centra, objavljuje kalendar događanja na Internet stranicama, evidentira i dokumentira tijek radionica i događanja, priprema plan rada društvenog centra
15. Obavlja i druge poslove iz djelokruga rada Odjela, odnosno poslove po nalogu nadređenih.

**Stručni uvjeti:**

* završen sveučilišni studij iz područja humanističkih znanosti,
* 1 godina radnog iskustva na istim ili sličnim poslovima
* informatička pismenost

**Ostali uvjeti:**

* položen vozački ispit B kategorije

Na natječaj se mogu prijaviti osobe obaju spolova.

S odabranim kandidatom zaključiti će se ugovor o radu na određeno vrijeme u trajanju do 31.07.2022. godine uz probni rad od 2 mjeseca.

U prijavi na javni natječaj navode se osobni podaci podnositelja prijave (ime, prezime, adresa stanovanja, broj telefona, odnosno mobitela, po mogućnosti e-adresa) i naziv radnog mjesta na koje se prijavljuje.

Prijavu je potrebno vlastoručno potpisati.

Uz prijavu, kandidati su dužni priložiti:

* životopis
* presliku svjedodžbe ili diplome,
* presliku radne knjižice odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima i dr.
* presliku vozačke dozvole (obrada podataka odnosi se na ime i prezime, upis broja vozačke dozvole, datuma valjanosti, kategorija vozila (prikuplja se neposrednim uvidom), po obradi preslika se ne pohranjuje već strojno uništava.

Isprave se prilažu u neovjerenoj preslici, a prije izbora kandidata predočit će se izvornik.

**Rok za podnošenje prijava na natječaj je 8 dana od objave na stranicama Hrvatskog zavoda za zapošljavanje i internetskim stranicama Udruge Kajkaviana** [**http://www.kajkaviana.hr/**](http://www.kajkaviana.hr/)

**Prijave se podnose elektroničkom poštom na adresu:** [**kajkaviana@gmail.com**](mailto:kajkaviana@gmail.com)**.**

Potpunom prijavom smatra se ona koja sadrži sve podatke i priloge navedene u natječaju.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku natječaja. Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Povjerenstvo za provedbu natječaja (u nastavku teksta: Povjerenstvo) imenuje predsjednik Udruge Kajkaviana. Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune i kandidate s te liste upućuje u daljnje faze selekcijskog postupka.

Postupak selekcije kandidata čije prijave su prošle administrativnu provjeru sastojat će se od dvije faze:

* faza 1: provjera stručnih znanja, sposobnosti i vještina iz područja EU fondova;
* faza 2: završni razgovor sa povjerenstvom kojeg imenuje predsjednik Udruge Kajkaviana.

U drugu fazu izbora za zaposlenje ulaze kandidati koji kroz prvu fazu postupka selekcije ostvare minimalno 65% bodova. Kandidat koji nije pristupio pojedinoj fazi selekcijskog postupka - više se ne smatra kandidatom u selekcijskom postupku

Vrijeme i mjesto održavanja testiranja javit će se putem e-maila kandidatima koji zadovolje administrativnu provjeru. Ako se na natječaj ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, predsjednik Udruge će obustaviti postupak natječaja.

Svi kandidati podnošenjem prijave daju svoju suglasnost Udruzi Kajkaviana – društvu za prikupljanje, čuvanje i promicanje hrvatske kajkavske baštine, OIB: 59817395104, Golubovečka 42, 49240 Donja Stubica da u njoj navedene osobne podatke prikuplja, obrađuje i pohranjuje u svrhu provedbe natječaja, te da ih može koristiti u svrhu sklapanja ugovora, kontaktiranja i objave na internetskim stranicama. Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima, aktima i odlukama Udruge Kajkaviana.

O rezultatima natječaja kandidati će biti obaviješteni/ne putem e-maila.

Udruga Kajkaviana – društvo za prikupljanje, čuvanje i promicanje hrvatske kajkavske baštine